
Pengumpulan dan Penyusunan Al-Quran 

Pengumpulan Al-Quran 

Apabila para ulama membincangkan tentang pengumpulan al-Quran (u' £*>) ' a akan berkaitan 
dengan dua perkara: 

1- Pengumpulan al-Quran dalam bentuk dihafaz. 

2- Pengumpulan al-Quran dalam bentuk penulisan. 

Pengumpulan al-Quran dalam bentuk hafazan 


Inilah yang dilakukan oleh Rasulullah sallallahu 'alaihi wa sallam apabila menerima wahyu 
daripada Allah. Firman Allah: 


) 18 ) 4j| °jS aljfji lili ( 17 ) Aj IJj) AjL£- lllip d)l ( 16 ) Aj jJulcJ Aj 


Janganlah kamu menggerakkan lidah kamu kerana tergesa-gesa untuk membacanya (16). 
Sesungguhnya Kami lah yang akan mengumpulkannya dan membuatkan kamu dapat 
membacanya (17). Apabila Kami membacanya, ikutilah bacaan tersebut (18). [Al-Qiyamah : 16- 
18] 


Firman Allah berbunyi ((Sesungguhnya Kami lah yang akan mengumpulkannya)) bermaksud Allah 
akan membuatkan al-Quran itu dihafaz di dalam dada nabi sallallahu 'alaihi wa sallam. Ini 
berdasarkan riwayat daripada Ibn 'Abbas yang berikut: 

Daripada Ibnu 'Abbas radiallahu 'anhuma, berkaitan firman Allah: ((Janganlah kamu 
menggerakkan lidah kamu kerana tergesa-gesa untuk membacanya)). Ibn 'Abbas berkata: Apabila 
Jibril turun membawa wahyu, baginda akan menggerakkan lidah dan bibirnya, dan keadaan itu 
sangat sukar untuk baginda. Daripada hal itu dapat diketahui wahyu sedang diturunkan. Lalu Allah 
menurunkan ayat dalam surah al-Qiyamah yang berbunyi: ((Janganlah kamu menggerakkan lidah 
kamu kerana tergesa-gesa untuk membacanya (16). Sesungguhnya Kami lah yang akan 
mengumpulkannya dan membuatkan kamu dapat membacanya (17).)) yang bermaksud: Kamilah 
yang bertanggungjawab untuk mengumpulkan al-Quran di dalam dada kamu, dan 
membolehkan kamu membacanya. Firman Allah: ((Apabila Kami membacanya, ikutilah bacaan 
tersebut (18).)) pula bermaksud apabila Kami telah menurunkannya, maka dengarlah. Firman 
Allah: ((Sesungguhnya Kami yang akan menerangkannya)) bermaksud: Kami akan 



menerangkannya dengan lisan mu. Ibn 'Abbas berkata: Oleh itu apabila Jibril datang, baginda akan 
mendiamkan diri, apabila Jibril telah pergi baginda akan membacanya sebagaimana yang Allah 
janjikan. 

[Sahih al-Bukhari, Kitab al-Tafsir, hadis no: 4929] 

Oleh kerana itu, Rasulullah sallallahu 'alaihi wa sallam adalah orang pertama yang menghafaz al- 
Quran. Proses ini berlangsung selama 23 tahun sepanjang kerasulan baginda. Langkah Rasulullah 
sallallahu 'alaihi wa sallam ini diikuti oleh ramai sahabat yang turut menghafaz al-Quran. Ini 
bukanlah satu perkara yang menghairankan kerana bangsa Arab terkenal dengan kekuatan 
hafazan mereka. 


Berikut merupakan riwayat-riwayat yang menunjukkan sahabat-sahabat radiallahu 'anhum turut 
menghafaz al-Quran. 

Nabi sallallahu 'alaihi wa sallam bersabda: 


^ \j cAAjA>- (J;! . Aj \dli . aJJ| wLp A*-)jl OTjiJl ljjj>- 




Ambillah al-Quran daripada empat orang iaitu: 'Abdullah bin Mas'ud - baginda mula dengan 
menyebutkannya- , Salim Maula Abu Huzaifah, Muaz bin Jabal dan Ubay bin Ka'ab. [Sahih al- 
Bukhari, Kitab Manaqib al-Ansar, hadis no: 3808] 

Daripada Anas radiallahu 'anhu, beliau berkata: Empat orang sahabat menghafaz al-Quran di 
zaman nabi sallallahu 'alaihi wa sallam. Mereka semua adalah golongan Ansar iaitu Ubay, Muaz 
bin Jabal, Abu Zaid dan Zaid bin Tsabit. Aku (iaitu Oatadah) bertanya kepada Anas: Siapakah Abu 
Zaid? Beliau menjawab: Salah seorang daripada pakcikku. [Sahih al-Bukhari, Kitab Manaqib al- 
Ansar, hadis no: 3810] 

Riwayat-riwayat di atas ini hanya menyebutkan sebahagian sahaja sahabat yang menghafaz al- 
Quran. Bukan bererti ia terhad kepada nama-nama di atas sahaja. Para sahabat berlumba-lumba 
menghafaz al-Quran. Ini terbukti dengan kehidupan mereka yang mana nabi sallallahu 'alaihi wa 
sallam sering melalui rumah orang-orang Ansar di waktu malam dan berhenti untuk mendengar 
alunan bacaan al-Quran mereka. 


Riwayat-riwayat di atas menunjukkan bahawa nama-nama yang disebut itu adalah mereka yang 
menghafaz keseluruhan al-Quran . Adapun sahabat yang menghafaz al-Quran tetapi tidaklah 
keseluruhan al-Quran yang dihafaz, jumlahnya sangatlah ramai. Riwayat-riwayat di atas hanya 
menyebutkan nama-nama yang diketahui menghafaz al-Quran, sedangkan jumlah sahabat terlalu 
ramai, dan tidak semua daripada mereka membentangkan hafazan mereka kepada nabi sallallahu 
'alaihi wa sallam. Dalam peristiwa Birr Maunah, seramai 70 orang qurra telah terbunuh. Ini 
menunjukkan ramainya penghafaz al-Quran. 



Pengumpulan al-Quran dalam bentuk penulisan 
Zaman Rasulullah sallallahu 'alaihi wa sallam 

Penulisan al-Quran telah bermula di zaman Rasulullah sallallahu 'alaihi wa sallam. Baginda 
melantik beberapa orang sahabat untuk menjadi jurutulis al-Quran. Para sahabat ini akan 
merekodkan dalam bentuk penulisan apabila sesuatu wahyu diturunkan. Antara sahabat yang 
dilantik sebagai jurutulis wahyu ialah 'Ali, Mu'awiyah, 'Ubay bin Ka'ab, dan Zaid bin Tsabit 
radiallahu 'anhum. Penulisan al-Quran ini telah menguatkan lagi hafazan para sahabat kepada al- 
Quran. 

Apabila turun sesuatu wahyu, Nabi sallallahu 'alaihi wa sallam akan menyuruh sahabat-sahabat 
di atas menuliskan ayat tersebut dan memberitahu mereka di mana sepatutnya diletakkan ayat 
tersebut di dalam sesuatu surah. 

Penulisan al-Quran tidak terhad kepada sahabat-sahabat yang dilantik oleh Nabi sallallahu 'alaihi 
wa sallam, bahkan ia dilakukan juga oleh sahabat-sahabat yang lain tanpa arahan daripada nabi 
sallallahu 'alaihi wa sallam. Mereka menulis pada pelepah kurma, batu, kulit, kayu dan lain-lain. 

Ini semua menunjukkan kesungguhan para sahabat dalam menuntut ilmu dan merekodkan ilmu 
yang diambil daripada wahyu. Dalam keadaan peralatan yang tidak mencukupi, mereka tetap 
merekodkannya dalam bentuk penulisan. 

Penulisan al-Quran yang dilakukan oleh para sahabat di zaman nabi sallallahu 'alaihi wa sallam 
masih belum dalam bentuk mushaf yang lengkap. Ini kerana ada sebahagian ayat yang ada pada 
rekod sebahagian sahabat, tetapi tidak ada pada sahabat yang lain, yang boleh jadi disebabkan 
ketika wahyu itu turun, mereka tidak bersama Rasulullah sallallahu 'alaihi wa sallam. 

Rasulullah sallallahu 'alaihi wa sallam wafat dalam keadaan al-Quran telah dihafaz sepenuhnya, 
dan para sahabat juga telah mengetahui tentang susun atur ayat dan surah. Akan tetapi semua 
itu masih belum lagi dikumpulkan dalam satu mushaf. 

Kenapakah mushaf yang lengkap masih belum wujud di zaman nabi sallallahu 'alaihi wa sallam? 

Ini kerana wahyu sentiasa diturunkan. Jadi jika ia dibukukan, maka akan sentiasa ada 
penambahan perlu dilakukan. 

Wahyu tidak diturunkan mengikut tertib ayat yang ada dalam mushaf sekarang. Ada 
wahyu yang awal turunnya tetapi berada dalam susunan terkemudian di dalam mushaf 
yang ada sekarang. Maka ia menghalang daripada ia dicatatkan dalam mushaf yang 
sempurna. 

Adakalanya turun wahyu yang memansuhkan/nasakh wahyu yang turun sebelumnya. 

Daripada sebab-sebab di atas jelas diketahui bahawa pada zaman nabi sallallahu 'alaihi wa sallam 
terdapat banyak penghalang daripada al-Quran dibukukan kerana ia masih dalam proses 
penurunan wahyu. Hanya selepas kewafatan baginda sallallahu 'alaihi wa sallam, barulah wahyu 
terhenti, lalu susunan ayat sudah muktamad dan tiada lagi berlaku perubahan kepada al-Quran. 



Zaman Abu Bakar radiallahu 'anhu 

Selepas kewafatan Rasulullah sallallahu 'alaihi wa sallam, Abu Bakar as-SIdd iq radiallahu 'anhu 
dilantik menjadi khalifah. Antara cabaran yang beliau hadapi ketika itu ialah pemberontakan 
golongan murtad dan munculnya nabi-nabi palsu. 

Pada tahun 12 hijrah, telah berlakunya peperangan Yamamah antara kaum Muslimin yang 
dipimpin oleh Khalid al-Walid radiallahu 'anhu menentang pasukan nabi palsu pimpinan 
Musailamah al-Kazzab. Dalam peperangan ini ramai sahabat yang menghafaz al-Quran telah 
terbunuh. Ini menimbulkan kerisauan kepada 'Umar al-Khattab radiallahu 'anhu. 'Umar juga risau 
kerana masih banyak peperangan perlu dilalui, dan risiko yang besar jika penghafaz-penghafaz al- 
Quran berterusan mati dalam peperangan. 


Beliau mengemukakan idea untuk membukukan al-Quran, akan tetapi idea itu ditolak pada 
mulanya oleh Abu Bakar as-Siddiq kerana ia tidak pernah dilakukan oleh Rasulullah sallallahu 
'alaihi wa sallam. 'Umar berterusan memujuk hingga akhirnya hati Abu Bakar as-Siddiq terbuka 
untuk menerima cadangan tersebut. Riwayat di bawah menceritakan kisah tersebut: 

Zaid bin Tsabit radiallahu 'anhu menceritakan: Abu Bakar radiallahu 'anhu menghantar berita 
kepada ku tentang pembunuhan di Yamamah. Ketika itu Umar berada bersama beliau. Abu Bakar 
berkata: Sesungguhnya Umar datang kepada aku lalu berkata: Sesungguhnya peperangan 
tersebut telah mengambil nyawa ramai penghafaz al-Quran. Aku takut pembunuhan ke atas ramai 
penghafaz al-Quran akan berlaku juga di tempat-tempat lain sehingga ramai penghafaz al-Quran 
akan mati. Sesungguhnya aku berpendapat untuk menyuruh dikumpulnya al-Quran. 

Aku berkata kepada Umar: Bagaimana boleh engkau melakukan sesuatu yang tidak Rasulullah 
sallallahu 'alaihi wa sallam lakukan. Umar menjawab: Demi Allah, hal ini baik. Umar berterusan 
memujukku sehingga Allah telah melapangkan dada ku untuk menerima hal itu. Aku berpendapat 
yang sama dengan Umar dalam hal itu. 

Zaid menyatakan: Abu Bakar berkata: Sesungguhnya engkau anak muda yang bijak dan kami tidak 
meragui kemampuan mu. Sesungguhnya engkau telah menulis wahyu untuk Rasulullah sallallahu 
'alaihi wa sallam, oleh kerana itu carilah al-Quran dan kumpulkan ia. (Zaid berkata): Demi Allah, 



jika dibebankan ke atas ku untuk memindahkan gunung daripada gunung-gunung yang ada, 
tidaklah itu lebih berat ke atas ku berbanding arahannya untuk aku mengumpulkan al-Quran. 

Aku berkata: Bagaimana boleh kalian melakukan sesuatu yang tidak Rasulullah sallallahu 'alaihi 
wa sallam lakukan. Abu Bakar menjawab: Demi Allah, ia baik. Abu Bakar berterusan memujuk aku 
sehingga Allah melapangkan dada aku sebagaimana Dia telah melapangkan dada Abu Bakar dan 
Umar. 

Lalu aku pun mencari al-Quran. Aku mengumpulkannya daripada pelepah kurma, kepingan batu, 
dan daripada hafazan manusia sehingga aku menemui akhir surah at-Taubah ada pada Abu 
Khuzaimah al-Ansariy yang mana aku tidak menemuinya pada orang lain. Firman Allah itu: 
Sesungguhnya telah datang kepada kalian rasul daripada kalangan kalian, berat terasa olehnya 
penderitaanmu sehingga tamat surah at-Taubah. Mushaf itu berada pada Abu Bakar sehingga 
beliau meninggal dunia, kemudian bersama Umar sepanjang hayatnya, kemudian ia berada dalam 
simpanan Hafsah bte Umar. 

[Sahih al-Bukhari, Kitab Fadhail al-Quran, hadis no: 4986] 


Ini menunjukkan ketelitian Zaid. Walaupun beliau dan ramai sahabat lain ada yang sudah 
menghafaz al-Quran, akan tetapi mereka tetap mencari al-Quran yang telah dituliskan. Ini untuk 
memastikan ketepatan al-Quran tersebut. Penelitian tersebut dapat dilihat dalam riwayat berikut: 


Ibnu Abi Daud meriwayatkan dalam Al-Masahif: Abu Bakar berkata kepada Umar dan Zaid: 


* 

Duduklah di pintu masjid. Sesiapa yang datang kepada kalian dengan dua orang saksi atas apa 
daripada kitab Allah, maka catatkan ia. [Fathul Bari, Perawinya thiqah, akan tetapi ia terputus]. 


Kewujudan dua saksi ini untuk memastikan ia benar-benar daripada al-Quran. 

Oleh kerana itu, 'Ali radiallahu 'anhu berkata: 

Manusia yang paling banyak memperolehi pahala dalam pembukuan al-Quran ialah Abu Bakar. 
Rahmat Allah ke atas Abu Bakar. Dia merupakan orang pertama yang mengumpulkan kitab Allah. 



[Ibn Abi Daud dalam Al-Masahif. Ibn Hajar menyatakan isnadnya hasan di dalam Fathul Bari]. 

Oleh kerana itu kita ketahui bahawa pembukuan Al-Quran secara sempurna telah dilakukan oleh 
Abu Bakar as-Siddiq radiallahu 'anhu. Akan tetapi ketika itu masih terdapat mushaf-mushaf lain 
yang dimiliki oleh para sahabat lain seperti mushaf Ali, mushaf Ubai bin Ka'ab dan mushaf 
Abdullah bin Mas'ud. Akan tetapi mushaf-mushaf ini kesemua tidak disusun dengan ketelitian, 
masih lagi mengandungi bacaan-bacaan yang telah mansukh. 

Zaman Uthman radiallahu ' anhu 

Apabila Islam semakin tersebar luas, para penghafaz al-Quran yang akan mengajarkan al-Quran 
ke merata tempat akan mengajar masyarakat setempat melalui bacaan yang mereka pelajari 
daripada Rasulullah sallallahu 'alaihi wa sallam. Sebagaimana yang akan dibincangkan, Al-Quran 
itu diturunkan dengan '7 Huruf'. Oleh kerana itu, setiap guru al-Quran yang mengajar masyarakat 
adakalanya akan membaca dengan bacaan yang berbeza, sedangkan kesemua bacaan itu datang 
daripada Rasulullah sallallahu 'alaihi wa sallam. 

Murid yang mempelajari daripada guru akan mengikut bacaan guru tersebut. Masalah mula 
timbul apabila murid ini bertemu dengan murid lain yang belajar daripada guru yang lain yang 
membaca dengan cara bacaan yang lain. Pergaduhan, pertelagahan, bahkan sampai kepada kafir 
mengkafir berlaku kerana masing-masing menyatakan bahawa bacaan orang lain tidak betul. 

Inilah situasi yang berlaku di zaman Uthman radiallahu 'anhu. 

Anas bin Malik radiallahu 'anhu menceritakan: 

Huzaifah bin al-Yaman radiallahu 'anhu datang kepada Uthman radiallahu 'anhu. Huzaifah telah 
menyertai peperangan melawan penduduk Syam dalam pembukaan Armaniah dan Azarbaijan 
bersama-sama dengan penduduk lraq. Huzaifah terkejut apabila mendapati perbezaan mereka 
dalam membaca al-Quran. Huzaifah menyatakan kepada Uthman: Wahai Amirul Mukminin, 
selamatkanlah umat ini sebelum mereka akan berselisih tentang al-Quran sebagaimana 
berselisihnya Yahudi dan Nasrani. 

Kemudian Uthman menghantar surat kepada Hafsah yang bertulis: Hantarlah kepada kami 
mushaf al-Quran agar kami dapat menyalinnya menjadi beberapa mushaf, kemudian kami akan 
memulangkannya kepada engkau. Lalu Hafsah mengirimkan mushaf itu kepada Uthman. Lalu 



Uthman mengarahkan Zaid bin Tsabit, 'Abdullah bin Az-Zubair, Sa'id bin al-'As, dan 'Abdul Rahman 
bin Al-Harith (untuk menyalinnya). Lalu kami pun menyalinnya menjadi beberapa mushaf. 


j L-L ij 0 ] U jT^Jl J ojI! JJ % Ibl 3^1 JaiJlJ DUip Jllj 

Uthman berkata kepada tiga orang Quraisy tersebut: Apabila kalian berbeza pendapat dengan 
Zaid dalam menulis al-Quran, maka tulislah ia dengan loghat orang Quraisy. Sesungguhnya al- 
Quran turun dengan loghat mereka. Lalu mereka pun melakukan hal tersebut sehingga mereka 
telah membuat beberapa naskhah mushaf, kemudian Uthman memulangkannya mushaf asal 
kepada Hafsah. Kemudian Uthman mengirimkan mushaf-mushaf itu ke semua tempat dan 
memerintahkan agar mushaf-mushaf al-Quran yang lain dibakar. 

[Sahih al-Bukhari, Kitab Fadhail al-Quran, hadis no: 4987] 


Imam at-Thabari dalam tafsirnya membawakan pula riwayat berikut: 

Daripada Abu Qalabah, beliau berkata: Pada zaman Khalifah Uthman, terdapat seorang guru yang 
mengajar muridnya membaca al-Quran, dan terdapat juga seorang guru lain yang mengajar 
muridnya membaca al-Quran. Apabila kedua-dua murid ini bertemu, mereka berselisih, dan 
perselisihan itu merebak kepada kedua-dua guru mereka, sehingga mereka saling mengkafirkan 
antara satu sama lain kerana perbezaan bacaan al-Quran. 


Jufcl (_$Li <ui yul ;Jl_ai L LJa^- j»Uii cOLoJlp viJJS ^*JLi 

Hal itu sampai kepada Uthman, lalu beliau bangun berkhutbah: Kalian yang berada di hadapan 
aku telah berselisih dan tersalah dalam membaca al-Quran. Mereka yang tinggal jauh daripada 
kami, lebih besarlah perselisihan dan kesalahan mereka dalam bacaan al-Quran. Bersatulah wahai 
sahabat-sahabat Muhammad, tulislah untuk manusia satu imam (iaitu satu mushaf al-Quran yang 
menjadi ikutan semua). 

Abu Qilabah berkata: Anas menyampaikan kepada aku: Aku merupakan antara orang yang 
disuruh menulis. Ketika manusia berselisih pendapat tentang satu ayat, mereka akan 
memberitahu hal tersebut kepada seseorang yang telah mempelajarinya daripada Rasulullah 
sallallahu 'alaihi wa sallam. Kadang-kala orang tersebut tiada bersama mereka atau diluar kota, 
lalu mereka akan menulis apa yang sebelumnya dan selepasnya, serta membiarkan bahagian 
(yang tidak mereka ketahui), sehingga orang tadi datang atau dipanggil. Apabila penulisan mushaf 
telah selesai, Uthman menulis kepada semua penduduk: Sesungguhnya aku telah melakukan itu 
dan ini. Aku telah menghapuskan apa (iaitu mushaf) yang ada pada ku, maka hapuskanlah mushaf 
yang ada pada kalian. 

[Jami' al-Bayan, jilid 1, m/s 61-62] 

Tindakan Uthman ini bukanlah tindakan bersendirian, la disokong oleh semua sahabat. 

Ibnu Abi Daud meriwayatkan: Suwaid bin Ghaflah al-Ja'fi berkata, Ali radiallahu 'anhu berkata: 

Wahai sekalian manusia. Janganlah kalian melampaui batas ke atas Uthman, dan janganlah kalian 
berkata tentangnya kecuali kebaikan berkaitan mushaf dan pembakaran mushaf. Demi Allah, 
tidaklah dia melakukan hal yang dia lakukan ke atas mushaf-mushaf kecuali dengan persetujuan 
kami semua. Uthman berkata: Apa pendapat kalian tentang bacaan ini? Sesungguhnya telah 
sampai kepada aku bahawa sebahagian daripada mereka berkata bacaan aku lebih baik daripada 
bacaan engkau. Ini sudah hampir kepada kekufuran. Kami menjawab: Apa pandangan engkau? 
Uthman berkata: Aku berpendapat untuk kita satukan manusia di atas mushaf yang satu, lalu tidak 
akan terjadinya perpecahan, dan perselisihan. Lalu kami menjawab: Baik sungguh pendapat 
engkau. 

[Al-Masohif, jilid 1, m/s 205. Al-Mubarakfuri dalam Tuhfatul Ahwazi menyatakan isnadnya sahih]. 

Perbezaan pengumpulan al-Quran di zaman Abu Bakar dan zaman Uthman radiallahu 
'anhum. 

Oleh kerana itu kita akan mendapati bahawa terdapat perbezaan besar pengumpulan al-Quran 
yang dilakukan oleh Abu Bakar dan yang dilakukan oleh Uthman radiallahu 'anhu. 

Pembukuan yang pertama: Dilakukan oleh Abu Bakar radiallahu 'anhu. la dilakukan kerana 
khuatir al-Quran akan hilang kerana ramai penghafaz al-Quran terbunuh. Ketika itu masih 



terdapat mushaf-mushaf lain yang dimiliki oleh sahabat seperti Abdullah bin Mas'ud, dan Abu 
Bakar tidak mengarahkan mushaf-mushaf milik sahabat lain dihapuskan. Mushaf sempurna di 
zaman Abu Bakar pula tidak disebarkan ke wilayah-wilayah Islam yang lain. 

Pembukuan yang kedua: Dilakukan oleh Uthman radiallahu 'anhu. la dilakukan kerana umat Islam 
sudah mula berpecah kerana bacaan al-Quran dengan cara yang berbeza sedangkan kesemua itu 
datangnya daripada Rasulullah sallallahu 'alaihi wa sallam sendiri. Apabila telah sempurnan 
penyusunan mushaf dalam loghat Quraisy. Maka Uthman mengarahkan mushaf-mushaf lain 
dihapuskan, dan mushaf yang sudah sempurna itu dibuat dalam beberapa naskhah dan dihantar 
ke wilayah-wilayah Islam. 

Penyusunan Ayat Al-Quran 

Para ulama meriwayatkan bahawa telah berlaku ijma'/kesepakatan ulama bahawa penyusunan 
ayat al-Quran merupakan perkara yang tawqifi dan bukannya ijtihad. Jibril datang kepada Nabi 
sallallahu 'alaihi wa sallam dan menunjukkan kepada nabi sallallahu 'alaihi wa sallam dimana 
kedudukan sesuatu ayat. Ini berdasarkan riwayat berikut: 

Daripada Uthman bin Abi AI-'As radiallahu 'anhu, beliau berkata: Rasulullah sallallahu 'alaihi wa 
sallam menyatakan kepadanya: 

Jibril telah datang kepada ku dan menyuruh aku meletakkan ayat ini di tempat ini daripada surah 
ini. [Musnad Ahmad, Musnad Uthman bin Abi AI-'As, hadis no: 17947, Shaikh al-Arnaouth berkata: 
Isnadnya dhaif] 


Begitu terdapat banyak dalil menunjukkan secara tidak langsung bahawa susunan ayat al-Quran 
adalah berdasarkan wahyu daripada Allah. 

Daripada Abu ad-Darda' radiallahu 'anhu, nabi sallallahu 'alaihi wa sallam bersabda: Sesiapa 
menghafaz sepuluh ayat pertama daripada surah Al-Kahfi, dia akan dilindungi daripada Dajjal. 
[Sahih Muslim, Kitab Solat al-Musafirin wa Qasriha, hadis no: 809]. 

Perkataan 'sepuluh ayat pertama daripada surah Al-Kahfi' menunjukkan ayat itu tersusun 
berdasarkan wahyu sehinggakan ia mempunyai fadhilat tersendiri. 

Setiap tahun dalam bulan Ramadhan, malaikat Jibril akan datang mengajar al-Quran kepada nabi 
sallallahu 'alaihi wa sallam setiap malam. 

Ibnu Abbas radiallahu 'anhuma berkata: "Rasulullah sallallahu 'alaihi wasallam adalah orang yang 
paling murah hati, lebih-lebih ketika Jibril datang bertemunya pada malam bulan Ramadhan. Jibril 
datang bertemu Rasulullah sallallahu 'alaihi wasallam pada setiap malam Ramadhan dan 
mengajarnya al-Quran. Sesungguhnya sifat murah hati Rasulullah sallallahu 'alaihi wasallam lebih 
baik daripada angin yang bertiup." [Sahih al-Bukhari, Kitab al-Manaqib, hadis no : 3554]. 

Pada tahun yang terakhir, malaikat Jibril datang berjumpa nabi sallallahu 'alaihi wa sallam 
sebanyak 2 kali. 


Nabi sallallahu 'alaihi wa sallam menyatakan kepada Fatimah radiallahu 'anhu ketika baginda 
sedang nazak: 


Vj Luyj* OlyiM 015" j] 


Sesungguhnya Jibril akan membentangkan kepada aku al-Quran sekali setiap tahun. 
Sesungguhnya dia telah membentangkan al-Quran kepada ku tahun ini sebanyak dua kali, dan aku 
tidak melihat hal itu melainkan ia petanda ajalku sudah sampai. [Sahih al-Bukhari, Kitab al- 
Manaqib, hadis no: 3623] 

Para ulama menerangkan bahawa daripada pembentangan itulah malaikat Jibril menunjukkan 
susunan ayat al-Quran, dan pada tahun yang terakhir, susunan ayat al-Quran telah 
dimuktamadkan. 


Penyusunan Surah Al-Quran 

Tidak seperti susunan ayat yang mana ulama bersepakat ia merupakan tawqifi yang datang 
daripada wahyu Allah. Susunan surah pula diperselisihkan ulama kepada tiga pendapat iaitu: 

1- Susunan surah adalah tauqifi berdasarkan wahyu. 

2- Susunan surah adalah ijtihad para sahabat. 

3- Susunan sebahagian surah adalah tauqifi, dan sebahagian lagi adalah ijtihad. 

Pendapat pertama: Susunan surah adalah tauqifi berdasarkan wahyu. 

Pendapat ini menyatakan bahawa susunan surah adalah wahyu daripada Allah yang Jibril 
tunjukkan kepada nabi sallallahu 'alaihi wa sallam ketika pertemuan mereka. Oleh kerana itu 
susunan yang ada sekarang, iaitu yang dilakukan oleh Uthman hanyalah berpandukan apa yang 
Rasulullah sallallahu 'alaihi wa sallam susun, dan bukannya ijtihad sahabat. 

Pendapat kedua: Susunan surah adalah ijtihad para sahabat. 

Ini kerana pada mushaf-mushaf yang dimiliki sahabat mereka mempunyai susunan surah yang 
berbeza. 



Mushaf yang dimiliki Ali disusun mengikut tertib penurunan, iaitu dimulai dengan surah AI-'Alaq, 
kemudian Al-Mudassir, kemudian Al-Qalam, kemudian Al-Muzammil, lalu diikuti surah-surah 
Makki kemudian surah-surah Madani. 

Dalam mushaf Ibnu Mas'ud pula, surah yang pertama ialah Al-Baqarah, kemudian An-Nisa', 
kemudian Ali 'Imran. 

Dalam mushaf Ubay bin Ka'ab pula yang pertama ialah Al-Fatihah, kemudian Al-Baqarah, 
kemudian An-Nisa', kemudian Ali 'Imran. 

Pendapat ketiga: Sebahagian surah adalah tauqifi, sebahagian lagi adalah ijtihad 

Ini kerana terdapat sebahagian hadis yang menunjukkan susunan sebahagian surah. 

Nabi sallallahu 'alaihi wa sallam pernah bersabda: 


Bacalah Al-Zahrawain, iaitu surah al-Baqarah dan surah Ali 'Imran. [Sahih Muslim, Kitab Solat al- 
Musafirin wa Qasriha, hadis no: 804]. 


Ini menunjukkan susunan surah Ali 'Imran adalah selepas surah Al-Baqarah. 

Daripada 'Aisyah radiallahu 'anhu, kebiasaannya apabila Nabi sallallahu 'alaihi wa sallam pergi ke 
tempat tidurnya pada setiap malam, baginda akan mengumpulkan kedua tapak tangannya, 
kemudian meniup pada kedua tapak tangan itu lalu membaca surah al-lkhlas, al-Falaq, dan an- 
Nas. Kemudian menyapu dengan kedua tapak tangan itu apa yang dapat disapu daripada 
tubuhnya, bermula dari bahagian kepala, wajah, dan apa yang hadapan pada tubuhnya. Baginda 
melakukan hal itu tiga kali. [Sahih al-Bukhari, Kitab Fadhail al-Quran, hadis no: 5017]. 

Ini menunjukkan susunan surah al-lkhlas, kemudian al-Falaq, dan kemudian an-Nas. 

Adapun surah-surah yang tidak terdapat sebarang hadis menyatakan susunannya, maka ia 
termasuk ijtihad sahabat. 

Kesimpulan: 

Dalil-dalil pada pendapat ketiga membatalkan pendapat kedua yang menyatakan bahawa 
kesemua surah disusun atas dasar ijtihad dan bukannya tauqifi. 

Akan tetapi pendapat yang ketiga pula juga masih timbul persoalan. Benarkah sebahagian surah 
disusun atas dasar ijtihad? Ini kerana apabila mushaf Uthman siap disusun, semua mushaf yang 
lain telah dimusnahkan, dan para sahabat bersepakat tentang hal ini. Seandainya susunan surah 



adalah ijtihad, pasti para sahabat seperti Ali yang memiliki mushaf sendiri akan tetap berpegang 
kepada mushafnya yang mempunyai susunan berbeza berbanding Uthman. 


Al-Quran diturunkan dengan 7 Huruf 

Terdapat banyak dalil menunjukkan al-Quran diturunkan dengan 7 huruf. 

Daripada Ubay bin Ka'ab radiallahu 'anhu, Nabi sallallahu 'alaihi wa sallam berada berhampiran 
dengan perigi Bani Ghifar, baginda bersabda: Jibri; 'alaihissalam telah datang kepada ku lalu 
berkata: Sesungguhnya Allah menyuruh engkau supaya umat engkau membaca al-Quran dengan 
satu huruf. 

Baginda menjawab: Aku memohon kepada Allah kemaafan dan keampunan. Sesungguhnya umat 
ku tidak mampu melakukan hal itu. Kemudian Jibril datang buat kali yang kedua, lalu berkata: 
Allah menyuruh engkau supaya umat mu membaca al-Quran dengan dua huruf. Baginda 
menjawab: Aku memohon kepada Allah kemaafan dan keampunan. Sesungguhnya umat ku tidak 
mampu melakukan hal itu. 

Kemudian Jibril datang buat kali yang ketiga lalu berkata: Sesungguhnya Allah menyuruh engkau 
agar umat mu membaca al-Quran dengan tiga huruf. Baginda menjawab: Aku memohon 
keampunan dan kemaafan Allah. Sesungguhnya umat ku tidak mampu melakukan hal itu. 


IjjLO’I jJii 4 _Jp 1 Lcli 1 . I 4j0_0 OTyLil OAOh IJaJ 01 aUI 01 Jb*-® 


Kemudian malaikat Jibril datang buat kali yang keempat lalu berkata: Sesungguhnya Allah 
menyuruh engkau agar umat mu membaca al-Quran dengan tujuh huruf. Mana-mana sahaja 
huruf yang mereka baca, maka mereka telah betul. [Sahih Muslim, Kitab Solat al-Musafirin wa 
Qasriha, hadis no: 821] 

Umar al-Khattab radiallahu 'anhu berkata: 

Aku mendengar Hisham bin Hakim membaca surah al-Furqan ketika Rasulullah sallallahu 'alaihi 
wa sallam masih hidup. Lalu aku mendengar dengan teliti kepada bacaannya. Tiba-tiba dia 
membaca dengan 'pelbagai huruf yang banyak' yang Rasulullah sallallahu 'alaihi wa sallam tidak 
pernah bacakan kepada aku. Hampir-hampir aku memukulnya ketika dia sedang solat akan tetapi 
aku bersabar sehingga dia memberi salam. Aku lalu menarik kain rida'nya lalu aku berkata: Siapa 
yang membacakan kepada engkau surah ini yang aku dengar engkau membacanya? Beliau 
menjawab: Rasulullah sallallahu 'alaihi wa sallam yang membacakannya kepada ku. Aku berkata: 
Engkau berdusta. Baginda telah membacakannya kepada aku dengan cara bacaan yang tidak 
sama dengan yang engkau baca. 

Aku pun bergerak sambil membawa dia menghadap Rasulullah sallallahu 'alaihi wa sallam lalu aku 
berkata: Sesungguhnya aku mendengar lelaki ini membaca surah al-Furqan dengan huruf yang 
tidak engkau bacakannya kepada aku. Baginda berkata: Lepaskanlah dia, bacalah wahai Hisyam. 
Lalu Hisyam membaca dengan bacaan yang aku dengar tadi. Lalu baginda sallallahu 'alaihi wa 
sallam menyatakan: Begitulah ia diturunkan. Lalu baginda berkata: Bacalah wahai Umar. Aku pun 
membaca sebagaimana yang baginda pernah bacakan kepada ku. Lalu baginda bersabda: 
Begitulah ia diturunkan. Sesungguhnya al-Quran ini diturunkan dengan tujuh huruf. Bacalah apa 
yang mudah daripadanya. [Sahih al-Bukhari, Kitab at-Tauhid, hadis no: 7550] 

Apakah maksud tujuh huruf? 

Para ulama berbeza pendapat tentang maksud tujuh huruf. Pendapat yang benar ialah tujuh huruf 
tersebut bermaksud tujuh loghat bahasa daripada Bahasa Arab yang mana kesemuanya akan 
membawa maksud yang sama. 

la bermaksud terdapat sebahagian perkataan di dalam al-Quran yang diturunkan dengan tujuh 
kalimah yang berbeza, akan tetapi semua kalimah itu membawa maksud yang sama. Ini kerana 
setiap bangsa Arab mempunyai loghat masing-masing, jadi dengan turunnya al-Quran dengan 
tujuh loghat bahasa, maka ia memudahkan mereka membacanya. 

Sebagai contoh dalam surah Al-Muzammil ayat 6, Imam At-Tabari membawakan sebuah riwayat: 

Daripada Al-A'masy beliau berkata: Anas membaca ayat ini (al-Muzzamil ayat 6 dengan menyebut 
perkataan 

( MJ )■ Lalu sebahagian orang berkata: Wahai Abu Hamzah, sesungguhnya ia adalah 

( *>LS ). Lalu Anas menjawab: Sama ada fji' atau atau L^lj ia sama sahaja. [Jami' al- 

Bayan, jilid 23, m/s 685] 

Penurunan al-Quran dengan tujuh huruf atau tujuh loghat bahasa ini mempunyai hikmah yang 
besar, la memudahkan umat Islam di zaman Rasulullah sallallahu 'alaihi wa sallam yang 
mempunyai pelbagai loghat untuk membacanya. 

Akan tetapi, pada zaman kini, mushaf yang kita gunakan adalah dalam loghat Quraisy kerana pada 
zaman Uthman, kepelbagaian loghat ini telah menyebabkan bencana perpecahan dan kafir 
mengkafir sesama Muslim, dan mengelirukan anak-anak kaum Muslimin yang mempelajari al- 
Quran. 


Adab-Adab Dengan Al-Quran 

1- lstiqamah membaca al-Quran. 

Abu Umamah al-Bahili radial lahu 'anhu berkata: Aku mendengar Nabi sallallahu 'alaihi wa 
sallam bersabda: 

Bacalah al-Quran. Sesungguhnya ia akan datang pada hari kiamat sebagai pembela untuk 
pembacanya. [Sahih Muslim, Kitab Solat al-Musafirin wa Qasriha, hadis no: 804]. 

Daripada 'Abdullah bin Mas'ud radiallahu 'anhu, Nabi sallallahu 'alaihi wa sallam 
bersabda: 

Sesiapa yang membaca satu huruf daripada kitab Allah, maka dia akan mendapat satu 
pahala dan sepuluh kali ganda pahala tersebut. Aku tidak menyatakan Alif Lam Mim satu 
huruf. Akan tetapi Alif satu huruf, Lam satu huruf, dan Mim satu huruf. [Jami' at-Tirmizi, 
Kitab Fadhail al-Quran, hadis no: 2910, hasan sahih gharib] 

Hendaklah tetap membaca al-Quran walau masih belum lancar. 

Daripada 'Aisyah radiallahu 'anhu, Nabi sallallahu 'alaihi wa sallam bersabda: 

Orang yang mahir membaca al-Quran, dia akan bersama dengan malaikat yang mulia. 
Manakala orang yang membaca al-Quran dalam keadaan tersangkut-sangkut, dan dia 
mengalami kesukaran untuk membacanya, dia akan mendapat dua pahala. [Sahih 
Muslim, Kitab Solat al-Musafirin wa Oasriha, hadis no: 798] 

2- Mengajar dan belajar tentang al-Quran. 

Daripada Uthman radiallahu 'anhu, nabi sallallahu 'alaihi wa sallam bersabda: 

Sebaik-baik kalian ialah yang mempelajari al-Quran dan mengajarnya. [Sahih al-Bukhari, 
Kitab Fadhail al-Quran, hadis no: 5027]. 


3- Hendaklah mengamalkan apa yang dibaca. 

Daripada Abu Musa al-Asyaari radiallahu 'anhu, Nabi sallallahu 'alaihi wa sallam bersabda: 

Orang yang membaca al-Quran itu umpama buah utrujah, rasanya sedap dan baunya 
wangi. Orang yang tidak membaca al-Quran pula umpama buah kurma yang sedap 
rasanya tetapi tiada bau padanya. Orang jahat yang membaca al-Quran umpama buah 
raihanah, baunya wangi tetapi rasanya pahit. Orang jahat yang tidak membaca al-Quran 
umpama buah hanzalah. Rasanya pahit dan ia tiada bau. [Sahih al-Bukhari, Kitab Fadhail 
al-Quran, hadis no: 5020] 


4- Berusaha menghafaz al-Quran dan menjaga hafazan itu. 

Daripada 'Abdullah bin 'Amr, Nabi sallallahu 'alaihi wa sallam bersabda: 

(Pada hari kiamat) akan dikatakan kepada penghafaz al-Quran. Bacalah, dan naiklah. 
Bacalah sebagaimana engkau telah membaca di dunia. Sesungguhnya kedudukan engkau 
ialah pada akhir ayat yang engkau baca. [Jami' at-Tirmizi, Kitab Fadhail al-Quran, hadis no: 
2914, hasan sahih] 

Daripada Abu Musa radiallahu 'anhu, Nabi sallallahu 'alaihi wa sallam bersabda: 

Jagalah al-Quran. Demi Tuhan yang diri ku di tangan Nya. Sesungguhnya al-Quran itu lebih 
laju larinya daripada unta yang terlepas dari talinya. [Sahih al-Bukhari, Kitab Fadhail al- 
Quran, hadis no: 5033]. 


5- Mengelokkan suara ketika membacanya. 


Daripada Abu Hurairah radiallahu 'anhu, Nabi sallallahu 'alaihi wa sallam bersabda: 

4j jT^Jb C~>°y^2 . Jl (1)51 b» 4jjl (1)51 L» 


Tidaklah Allah mendengar sesuatu sebagaiman Dia mendengar kepada nabi sallallahu 
'alaihi wa sallam apabila baginda membaguskan suara ketika membaca al-Quran [Sahih 
al-Bukhari, Kitab at-Tauhid, hadis no: 7544] 


Nabi sallallahu 'alaihi wa sallam berkata kepada Abu Musa radiallahu 'anhu: 



bt b 


Wahai Abu Musa. Sesungguhnya engkau telah dikurniakan seruling daripada seruling- 
seruling keluarga Daud. [Sahih al-Bukhari, Kitab Fadhail al-Quran, hadis no: 5048] 

Daripada Abu Hurairah radiallahu 'anhu, Nabi sallallahu 'alaihi wa sallam bersabda: 


jTyiJb ^ ^y> 1 1 » 


Bukanlah daripada kami sesiapa yang tidak mengelokkan suara ketika membaca al-Quran. 
[Sahih al-Bukhari, Kitab at-Tauhid, hadis no: 7527] 

6- Menghayati maksud ayat al-Quran. 

Firman Allah: 


)29) otfV’l jJjt 4jbl IjjSaJ ld\ sbJjjf 


Kitab yang Kami turunkannya kepada kalian dengan penuh keberkatan supaya manusia 
menghayati ayat-ayatnya dan supaya golongan yang berfikir dapat mengambil 
pengajaran. [Sad : 29] 


Huzaifah radiallahu 'anhu berkata: 

Aku mendirikan solat bersama Nabi sallallahu 'alaihi wa sallam pada satu malam. Baginda 
memulakan solatnya dengan membaca surah al-Baqarah, aku berkata (dalam hati ku): 
Baginda akan sujud selepas ayat 100. Kemudian baginda meneruskan bacaannya. Aku 
berkata: Baginda akan menghabiskan surah ini dalam satu rakaat. Baginda meneruskan 
bacaan, aku berkata: Boleh jadi baginda akan ruku'. Kemudian baginda mula membaca 
surah an-Nisa', kemudian baginda membaca surah Ali 'Imran. Baginda membacanya 
dengan baik. Apabila baginda melalui ayat yang mengandungi tasbih, baginda akan 
bertasbih. Apabila baginda melalui ayat yang mengandungi permohonan, baginda akan 
memohon, apabila melalui ayat mengandungi meminta perlindungan, baginda akan 
meminta perlindungan (Allah). [Sahih Muslim, Kitab Solat al-Musafirin wa Qasriha, hadis 
no: 772]. 

Baginda sallallahu 'alaihi wa sallam kadangkala mengulangi ayat yang dibaca kerana 
menghayati maksudnya. 

Abu Dzar radiallahu 'anhu berkata: 

Baginda sallallahu 'alaihi wa sallam bangun mendirikan solat sehingga pagi, baginda 
mengulangi membaca ayat: Seandainya Engkau mengazab mereka, sesungguhnya 
mereka hamba Mu. Jika Engkau mengampuni mereka, sesungguhnya Engkau Maha 
Berkuasa dan Bijaksana. [Sunan an-Nasaie, Kitab lqamah as-Solat, hadis no: 1350]. 


7- Menggosok gigi sebelum membaca al-Quran. 

Kami disuruh untuk menggosok gigi. Rasulullah sallallahu 'alaihi wa sallam bersabda: 
Sesungguhnya apabila seorang insan menggosok gigi, kemudian dia bangun mendirikan 
solat , maka seorang malaikat berdiri di belakangnya dan mendengar bacaannya. 
Kemudian malaikat itu mendekatinya (kata perawi: atau menyatakan kalimat yang 
serupa) lalu meletakkan mulutnya di atas mulut orang tersebut sehingga tiada ayat-ayat 
al-Quran yang keluar dari mulutnya kecuali akan masuk ke dalam perut-perut malaikat. 
Oleh yang demikian, sucikanlah mulut kamu bila hendak membaca al-Quran. [Musnad al- 
Bazzar, Musnad Ali bin Abi Thalib, hadis no : 603. Shaikh Al-Albani menyatakan ia hadis 
hasan, lihat Sahih at-Targhib wa at-tarhib:215] 



8- Membaca dalam keadaan suci daripada hadas kecil. Jika membacanya tanpa wudhu, 
maka ia tetap dibolehkan menurut ijma' ulama. 


9- Boleh dibaca sambil berdiri, duduk atau pun berbaring. 


'Aisyah radiallahu 'anhu berkata: 

Baginda sallallahu 'alaihi wa sallam pernah berbaring di atas riba ku ketika aku dalam 
keadaan haidh, lalu baginda membaca al-Quran. [Sahih Muslim, Kitab al-Haidhi, hadis no: 
301]. 

10- Membaca ta'awuz jl' S jci) sebelum membaca al-Quran. 

Firman Allah: 


Al aJJLj JjcL^U o ol^S ISU 


Apabila kalian membaca al-Quran, mohonlah perlindungan dengan Allah daripada syaitan 
yang direjam. [An-Nahl : 98]. 

Membaca ta'awuz ini disunatkan menurut majoriti ulama, la sunat dibaca di dalam solat 
pada setiap rakaat dan di luar solat. 

11- Hendaklah membaca basmalah apabila membaca daripada awal surah kecuali surah at- 
Taubah. 


Bagaimana al-Quran ditafsirkan 

Perkataan tafsir berasal daripada perkataan Jl yang bermaksud menjelaskan, menyingkap, dan 
menzahirkan makna. 

Dalam ayat al-Quran, Allah pernah menggunakan perkataan ini. Firman Allah: 

Tidaklah mereka datang kepada mu dengan sesuatu yang ganjil melainkan Kami datangkan 
kepada mu kebenaran dan sebaik-baik penafsiran [Al-Furqan : 33]. Ibn 'Abbas berkata tentang 
((t (>iaJ j)) bermaksud penjelasan/perincian l si). 

Imam al-Zarkasyi berkata: 

Suatu ilmu yang mana dengan ilmu ini; kitab Allah yang diturunkan kepada nabi sallallahu 'alaihi 
wa sallam dapat difahami. Penjelasan kepada maksud-maksudnya dan mengeluarkan hukum- 
hakam dan hikmahnya. 

Oleh kerana itu, dapat disimpulkan bahawa ilmu tafsir merupakan ilmu yang digunakan untuk kita 
memahami isi kandungan al-Quran. 


Apakah beza tafsir dan takwil? 

Perkataan lain yang membawa maksud yang sama dengan tafsir adalah takwil (JjjIjII). Pada zaman 
awal Islam, perkataan takwil digunakan dengan maksud tafsir. Oleh kerana itu, penyusun kitab 
tafsir yang ulung iaitu Al-lmam At-Thabari menamakan kitabnya Jami' al-Bayan Fi Ta'wil al-Quran 
(u' J 33 ' dij'j t/ u'-*? 3 ' Ini jugalah yang difahami daripada maksud doa nabi sallallahu 'alaihi wa 

sallam kepada 'Abdullah bin 'Abbas radiallahu 'anhuma: 

Ya Allah, berikan kefahaman kepadanya tentang agama, dan ajarkan kepadanya takwil. [Musnad 
Ahmad, Musnad 'Abdullah bin 'Abbas, hadis no: 2397, Shaikh al-Arnaouth berkata: Isnadnya kuat] 

Adapun istilah takwil yang digunakan oleh ulama-ulama terkemudian bermaksud: Memalingkan 
makna lafaz yang kuat (j^'j 3 ') kepada makna yang lemah (j^j^ 3 ') kerana terdapat dalil yang 
menunjukkan ia bermaksud makna yang lemah tersebut. Maksud takwil ini tidak sama 
sebagaimana yang difahami oleh ulama salaf. 

Syarat-syarat dan adab-adab menafsirkan al-Quran: 


1- Akidah yang benar. Ini kerana akidah orang yang menafsirkan al-Quran akan 
mempengaruhi cara seseorang menerangkan maksud isi kandungan al-Quran. 

2- Bersih daripada hawa nafsu. Ini kerana orang yang menafsirkan dengan hawa nafsu akan 
menafsirkan al-Quran untuk membela pemikirannya atau maksud yang dikehendakinya. 

3- Menafsirkan al-Quran dengan al-Quran. Ini kerana setiap ayat al-Quran saling 
menjelaskan antara satu sama lain. 


4- Menafsirkan al-Quran dengan as-Sunnah. Ini kerana nabi sallallahu 'alaihi wa sallam 
diutuskan sebagai pemberi penerangan kepada isi kandungan al-Quran. Firman Allah: 




Kami telah turunkan kepada kami al-Dzikr supaya kamu menerangkan kepada manusia 
apa yang telah diturunkan kepada mereka. Semoga mereka berfikir [An-Nahl : 44]. 

5- Menafsirkan al-Quran dengan penafsiran sahabat. Ini kerana mereka lebih memahami al- 
Quran berbanding manusia lain kerana mereka hidup ketika wahyu diturunkan. 

6- Menafsirkan al-Quran dengan penafsiran generasi tabi'in kerana mereka mempelajari 
tafsir al-Quran daripada para sahabat. 



7- Mempunyai ilmu pengetahuan yang meluas dalam disiplin ilmu Bahasa Arab. 

8- Mempunyai ilmu yang berkaitan dengan penafsiran al-Quran seperti qiraat, asbab an- 
nuzul, nasikh dan mansukh dan sebagainya. 

9- Mempunyai ketelitian dalam menafsirkan al-Quran. 

Perkembangan ilmu tafsir 

Tafsir di zaman Rasulullah sallallahu 'alaihi wa sallam dan para sahabat. 

Tafsir di zaman Rasulullah sallallahu 'alaihi wa sallam dan para sahabat berlangsung dalam bentuk 
periwayatan, la tidak direkodkan dalam bentuk penulisan yang tersusun. Daripada tafsir-tafsir 
inilah akhirnya di kemudian hari ia direkodkan di dalam kitab-kitab hadis dan kitab-kitab tafsir. 

Pada zaman ini, para sahabat mengambil tafsir al-Quran daripada Rasulullah sallallahu 'alaihi wa 
sallam dan para sahabat yang lain. 

Pendetilan tentang bagaimana Rasulullah sallallahu 'alaihi wa sallam menafsirkan al-Quran akan 
dapat dilihat dalam topik Tafsir Bil Ma'thur. 

Tafsir di zaman Tabi'in 

Sebagaimana pada zaman Rasulullah sallallahu 'alaihi wa sallam dan para sahabat, generasi awal 
tabi'in masih lagi belum merekodkan tafsir secara sistematik. Mereka masih mengguna pakai 
konsep periwayatan daripada generasi sahabat. Pendetilan tentang method tafsir generasi tabi'in 
akan dibincangkan dalam topik tafsir bil ma'thur. 

Pembukuan Kitab-Kitab Tafsir 
Sebahagian daripada kitab hadis. 

Pada hujung pemerintahan Bani Umayyah dan awal Bani Abbasiyyah, proses pembukuan lebih 
memfokuskan kepada pembukuan kitab-kitab hadis. Ketika itu, tafsir al-Quran merupakan salah 
satu daripada tajuk yang akan wujud di dalam kitab-kitab hadis. 

Munculnya kitab tafsir yang berasingan daripada kitab hadis 

Kemudian muncullah generasi berikutnya yang menulis kitab tafsir secara khusus dan 
menjadikannya sebuah kitab yang terpisah daripada kitab hadis. Antara tokoh-tokoh yang sangat 
mengambil berat dalam meriwayatkan tafsir daripada Rasulullah sallallahu 'alaihi wa sallam, para 
sahabat dan tabi'in adalah seperti Yazid bin Harun As-Sulami (w 117 h), Syu'bah bin Al-Hajjaj (w 
160 h), Waki' bin Jarrah (w 197 h), Sufyan bin 'Uyainah (w 198 h), Rauh bin Ubadah al-Basri ( w 
205 h), Abdurrazzaq bin Hammam ( w 211 h), Adam bin Abu lyas (w 220 h), dan lain-lain. Akan 
tetapi tafsir-tafsir ini tidak lengkap untuk keseluruhan al-Quran. 

Kemudian muncul para ulama yang menulis tafsir dengan lengkap untuk keseluruhan al-Quran. 
Setiap ayat al-Quran ditafsirkan secara sistematik mengikut tertib ayat dan surah dalam al-Quran. 
Tokoh-tokoh generasi ini adalah seperti Ibnu Majah (w 273 h), Ibn Jarir at-Thabari ( w 310 h), Abu 
Bakar bin Al-Munzir Al-Naisaburi (w 318 h), Ibn Abi Hatim (w 327 h), Abu al-Shaikh bin Hibban (w 
369 h), Al-Hakim (w 405 h), dan Abu Bakar bin Mardawaih ( w 410 h). 



Generasi ini meriwayatkan daripada Nabi sallallahu 'alaihi wa sallam, para sahabat, tabi'in, dan 
atba' at-tabi'in riwayat-riwayat yang menjelaskan maksud-maksud ayat al-Quran. Selain daripada 
meriwayatkan penafsiran generasi terdahulu, ulama-ulama ini turut melakukan analisis ke atas 
riwayat-riwayat yang mereka nukilkan, lalu mereka akan menyatakan penafsiran manakah yang 
lebih tepat. 

Perkembangan penulisan tafsir 

Kemudian muncul generasi yang seterusnya. Mereka menukilkan riwayat-riwayat sebagaimana 
tafsir bil ma'thur yang dilakukan oleh generasi sebelumnya. Akan tetapi sebahagian mereka 
memotong sanad-sanad riwayat sehingga tidak dapat diketahui adakah riwayat itu sahih atau 
tidak sehingga ia menimbulkan kekeliruan. Sanad-sanad ini dibuang untuk memudahkan orang 
yang membacanya akan tetapi ia menimbulkan bencana yang lain kerana fakta-faktanya semakin 
sukar untuk disaring. Pada zaman inilah penyebaran kisah Israiliyyat dalam kitab tafsir semakin 
berleluasa. 

Penulisan tafsir semakin berkembang. Tafsir tidak lagi seperti zaman awalnya yang mana ia 
banyak bergantung kepada riwayat penafsiran generasi awal. Sebaliknya muncul pelbagai variasi 
tafsir berdasarkan kecenderungan penyusun tafsir tersebut. Perkembangan ilmu falsafah, kalam, 
perbezaan mazhab mula menyusup di dalam buku-buku tafsir. 

Begitu juga sebahagian ulama memfokuskan kepada menyusun tafsir daripada sudut kesenian 
bahasa al-Quran sahaja, ada yang hanya memfokuskan kepada aspek sirah sahaja. 

Pada zaman ini, kitab tafsir bercampur-campur antara maklumat yang benar dan salah. Setiap 
golongan menafsirkan al-Quran untuk memenangkan pegangan masing-masing. Pada saat ini, 
ilmu tafsir seolah-olah telah hilang fungsi asalnya iaitu untuk menerangkan maksud ayat-ayat Al- 
Quran. 

Jenis-jenis tafsir 

Secara umumnya, tafsir boleh dibahagikan kepada dua jenis iaitu: 

1- Tafsir bil ma'thur 

2- Tafsir bil ra'yi 
Tafsir bil ma'thur 

la merupakan penulisan tafsir yang mengikuti method berikut: 

1- Menafsirkan al-Quran dengan ayat al-Quran yang lain. 

2- Menafsirkan al-Quran dengan sunnah Rasulullah sallallahu 'alaihi wa sallam. 

3- Menafsirkan al-Quran dengan perkataan para sahabat. 

4- Menafsirkan al-Quran dengan perkataan para tabi'in. 

Tafsir al-Quran dengan al-Quran 

Tafsir al-Quran dengan al-Quran boleh datang dalam pelbagai bentuk. Antara ayat al-Quran yang 
umum atau ringkas (mujmal) akan diterangkan oleh ayat al-Quran lain yang lebih terperinci. 



Begitu juga ayat yang mutlak akan diikat (muqayyad) dengan ayat yang lain. Ayat al-Quran yang 
khusus pula akan mengkhususkan ayat lain yang am. 

Tafsir al-Quran dengan as-Sunnah 

Sebahagian daripada ayat-ayat al-Quran ada yang telah dijelaskan maksudnya oleh Rasulullah 
sallallahu 'alaihi wa sallam. Jika kita melihat praktis Nabi sallallahu 'alaihi wa sallam, baginda akan 
melakukan cara berikut: 

1- Baginda sendiri akan menafsirkan al-Quran dengan merujuk kepada ayat yang lain. 

2- Adakalanya ia dihuraikan dengan perkataan baginda sallallahu 'alaihi wa sallam sendiri 
kepada sahabat apabila timbul kemusykilan dalam diri sahabat berkaitan maksud ayat. 

3- Adakalanya baginda masuk campur menghuraikan maksud ayat apabila melihat para 
sahabat berselisih pendapat tentang maksud sesuatu ayat. 

4- Adakalanya sesuatu ayat itu diterangkan dengan melihat perlakuan atau tindakan 
baginda sallallahu 'alaihi wa sallam. 

Oleh kerana itu, penafsiran kepada maksud sesuatu perkataan di dalam al-Quran perlu merujuk 
kepada konteks ia digunakan oleh Rasulullah sallallahu 'alaihi wa sallam. Tidak boleh 
menggunakan maksud ayat daripada sudut bahasa semata-mata sehingga mengenepikan maksud 
yang difahami oleh Rasulullah sallallahu 'alaihi wa sallam. 

Berikut merupakan contoh Rasulullah sallallahu 'alaihi wa sallam menafsirkan al-Quran untuk para 
sahabat. Firman Allah: 






"Orang-orang yang beriman dan tidak menodai keimanan mereka dengan kezaliman, mereka 
itulah orang-orang yang mendapat ketenteraman dan mereka itulah orang-orang yang mendapat 
petunjuk." [Al-An'am: 82] 

Daripada 'Abdullah bin Mas'ud radial lahu 'anhu, beliau berkata: Ketika turunnya ayat ((Orang- 
orang yang beriman dan tidak menodai keimanan mereka dengan kezaliman)), kami berkata: Ya 
Rasulullah. Siapakah di antara kami yang tidak pernah menzalimi dirinya sendiri? Baginda 
menjawab: Hal ini bukanlah sebagaimana yang kalian katakan. ((Tidak menodai keimanan mereka 
dengan kezaliman)) itu bermaksud syirik. Tidakkah kalian pernah mendengar kata-kata Luqman 
kepada anaknya ((Wahai anak ku, janganlah engkau mensyirikkan Allah. Sesungguhnya syirik 
kezaliman yang besar)). [Sahih al-Bukhari, Kitab Ahadis al-Anbiya', hadis no: 3360] 



Begitu juga dengan contoh berikut: 


(3 iili (JlJ b* <u1p 4Wl ‘bUi J b? tvi-Ub“ ^y i 3^ 

jjii jil^ts' Lgitl^t p, ty JcjJi jUJi iit 3^1 


» «| 
Jj 


Daripada Anas bin Malik radiallahu 'anhu, Rasulullah sallallahu 'alaihi wa sallam ditanya tentang 
Al-Kauthar. Baginda menjawab: la adalah sungai yang Allah kurniakan kepada ku di syurga. la lebih 
putih daripada susu, lebih manis daripada madu. Padanya terdapat burung yang lehernya seperti 
leher unta. 


[Jami' at-Tirmizi, Kitab Sifat al-Jannah, hadis no: 2542, hasanj 

Sebahagian besar ayat al-Quran perlu diterangkan maksudnya oleh Rasulullah sallallahu 'alaihi wa 
sallam agar ia dapat difahami oleh para sahabat. Ayat-ayat sebegini banyak menerangkan tentang 
hukum-hakam seperti perincian hukum-hakam. Hukum-hakam ini akan diperincikan oleh sunnah 
Rasulullah sallallahu 'alaihi wa sallam. 


Aju» 

Daripada Al-Miqdam bin Ma'dikarib, Rasulullah sallallahu 'alaihi wa sallam bersabda: Ketahuilah, 
sesungguhnya aku diberikan kitab dan yang sepertinya bersamanya. [Sunan Abi Daud, Kitab as- 
Sunnah, hadis no: 4604] 

Oleh kerana itu, kita akan mendapati di dalam kitab-kitab hadis, para ulama hadis akan 
meletakkan satu kitab tafsir. Maka hadis-hadis yang menafsirkan ayat-ayat al-Quran boleh 
ditemui di situ. 

Tafsir al-Quran dengan pendapat sahabat 

Apabila para sahabat menafsirkan al-Quran, mereka akan melakukan perkara berikut: 

1- Mereka akan menafsirkan al-Quran dengan ayat al-Quran yang lain. 

2- Kemudian para sahabat akan mencari sunnah-sunnah atau hadis-hadis nabi sallallahu 
'alaihi wa sallam yang menjelaskan maksud ayat tersebut. 

3- Kemudian mereka akan merujuk kepada kaedah-kaedah Bahasa Arab. 

4- Kemudian mereka akan merujuk kepada ijtihad mereka sendiri dan ijtihad sahabat- 
sahabat yang lain. 

Antara sahabat yang masyhur sebagai penafsir al-Quran ialah: Khalifah yang empat, 'Abdullah bin 
Mas'ud, 'Abdullah bin 'Abbas, Ubay bin Ka'ab, Zaid bin Tsabit, Abu Musa al-Asyaari, 'Abdullah bin 
az-Zubai, Anas bin Malik dan lain-lain. Riwayat-riwayat daripada mereka semua yang 
menerangkan maksud sesuatu ayat boleh ditemui dalam kitab-kitab tafsir. 

Majoriti ulama berpendapat bahawa apabila para sahabat menerangkan tentang Asbab an-Nuzul 
mengenai sesuatu ayat, maka ia membawa hukum marfu'. Ini kerana Asbab an-Nuzul dan perkara- 
perkara yang bukan dalam cakupan ilmu manusia bukanlah sesuatu yang berada di bawah 



lingkungan ijtihad. Asbab An-Nuzul hanya diketahui apabila diberitahu oleh Rasulullah sallallahu 
'alaihi wa sallam atau apabila sahabat sendiri menyaksikan saat wahyu itu turun kepada Nabi 
sallallahu 'alaihi wa sallam. Akan tetapi jika ia berkaitan ayat yang terbuka kepada perbahasan 
dan ijtihad, maka pendapat sahabat itu dikira mauquf. 

Sebahagian ulama mewajibkan untuk kita berpegang dengan penafsiran mauquf daripada 
sahabat. Ini kerana sahabat lebih memahami maksud al-Quran berbanding manusia selepasnya. 
Mereka hidup ketika al-Quran diturunkan, mereka melihat peristiwa dan sebab yang berlaku 
tatkala ayat itu diturunkan, dan mereka menyaksikan bagaimana maksud ayat itu 
diimplementasikan dalam kehidupan. 

Al-lmam Ibnu Kathir dalam mukadimah tafsirnya menyatakan: 

Oleh yang demikian, apabila kita tidak menemui penafsiran sesuatu ayat daripada al-Quran, dan 
tiada juga ditemui di dalam As-Sunnah. Maka kita akan melihat kepada penafsiran para sahabat. 
Mereka lebih memahami tentang maksud ayat tersebut kerana mereka menyaksikan konteks dan 
situasi ayat yang tersebut yang mana hanya mereka yang menyaksikannya. Ini mereka 
mempunyai kefahaman yang sempurna, ilmu yang sahih, amal yang soleh terutamanya ulama- 
ulama mereka seperti 4 orang khalifah, para imam yang mendapat petunjuk, dan 'Abdullah bin 
Mas'ud. 

Tafsir al-Quran dengan pendapat tabi'in 

Ramai tabi'in yang mempelajari tafsir daripada sahabat-sahabat nabi radiallahu 'anhum ajma'in. 
Apabila generasi tabi'in menafsirkan al-Quran mereka akan mengikut tertib berikut: 

1- Menafsirkan al-Quran dengan al-Quran. 

2- Menafsirkan al-Quran dengan as-Sunnah. 

3- Menafsirkan al-Quran dengan pendapat sahabat. 

4- Melakukan ijtihad berdasarkan Bahasa Arab dan kaedah-kaedah syara'. 

Apabila generasi tabi'in tidak menjumpai penafsiran sahabat berkaitan sesuatu ayat, maka 
mereka akan berijtihad untuk menafsirkan ayat tersebut. Seandainya kita membuka kitab-kitab 
tafsir, kita akan menemui bahawa terdapat banyak ayat al-Quran yang tidak ditafsirkan oleh 
Rasulullah sallallahu 'alaihi wa sallam dan para sahabat radiallahu 'anhum sehingga dalam hal ini 
kita perlu melihat bagaimana generasi tabi'in memahami ayat tersebut. 

Daripada generasi sahabat, kita akan lihat munculnya ramai tokoh-tokoh tafsir daripada tabi'in. 



Di Mekah, di bawah bimbingan 'Abdullah bin 'Abbas. Antara tokoh-tokoh yang dilahirkan ialah 
Sa'id bin Jubair, Mujahid, 'Ikrimah maula Ibn 'Abbas, Tawus bin Kaisan al-Yamani, dan 'Atho' bin 
Abi Rabah. 

Di Madinah, di bawah bimbingan Ubay bin Ka'ab. Antara tokoh-tokoh yang dilahirkan ialah Zaid 
bin Aslam, Abu 'Aliyah, dan Muhammad bin Ka'ab al-Qurazi. 

Di lraq, di bawah bimbingan 'Abdullah bin Mas'ud. Lahir tokoh-tokoh seperti 'Alqamah bin Qais, 
Masruq, Al-Aswad bin Yazid, Murrah al-Hamazani, 'Amir bin Sya'bi, Hasan al-Basri, dan Qatadah 
bin Di'amah. 

Ulama berbeza pendapat tentang status penafsiran tabi'in. Adakah ia wajib dipegang atau tidak 
wajib dipegang kerana ia hanyalah ijtihad para tabi'in sahaja. Yang menyatakan tidak wajib 
dipegang berhujah kerana para tabi'in hanya berijtihad sedangkan mereka tidak hidup dan 
melihat konteks dan situasi ketika wahyu diturunkan. Ini berbeza dengan para sahabat yang 
menyaksikan hal tersebut. Sebahagian ulama pula mewajibkan berpegang dengan penafsiran 
generasi tabi'in kerana mereka mempelajari tafsir daripada para sahabat. Akan tetapi jika para 
tabi'in bersepakat dalam menyatakan tentang tafsir sesuatu ayat, maka kesepakatan itu 
merupakan hujah dan wajib diikuti. 

Pada zaman awal-awal ini, penafsiran masih lagi berdasarkan periwayatan. Akan tetapi setelah 
ramai Ahli Kitab yang memeluk Islam, maka para tabi'in mula menukilkan kisah-kisah Israiliyyat 
ke dalam kitab tafsir. Ini seperti yang dilakukan oleh 'Abdullah bin Salam, Ka'ab Al-Ahbar, Wahab 
bin Munabbih, dan Abdul Malik bin Abdul Aziz bin Juraij. 

Perbezaan pendapat dalam tafsir bil ma'thur 

Jika kita membaca tafsir-tafsir bil ma'thur yang ada, kita akan mendapati riwayat-riwayat daripada 
para sahabat dan tabi'in yang menafsirkan sesuatu ayat itu berbeza-beza antara satu sama lain. 
Akan tetapi Ibnu Taimiyyah di dalam Muqadimah Usul Tafsir menyatakan bahawa perbezaan 
penafsiran al-Quran dalam kalangan generasi salaf adalah sedikit berbanding perbezaan pendapat 
generasi selepasnya. 

Kebanyakan perbezaan penafsiran ayat adalah perbezaan pada lafaz atau contoh yang diberikan, 
sedangkan maksudnya akan menjurus kepada perkara yang sama. Sebagai contoh, apakah 
maksud Jal^LJl) dalam surah Al-Fatihah? 

Ada yang menyatakan maksudnya adalah al-Quran, as-Sunnah, Islam, dan lain-lain. Kesemua ini 
merupakan contoh-contoh lafaz yang berbeza akan tetapi ia tidak saling bertentangan antara satu 
sama lain. 

Kerosakan dalam tafsir bil ma'thur 

Antara punca yang merosakkan tafsir bil ma'thur ialah apabila penyusun kitab tafsir di atas 
method ini mula membung sanad-sanad riwayat daripada sahabat, tabi'in sehinggakan kesahihan 
sesuatu riwayat tidak dapat dipastikan. Zaman ketaksuban mazhab, perpecahan dalam aliran 
aqidah mendorong sikap fanatik sehingga ada yang mereka-reka riwayat palsu lalu diletakkan di 
dalam kitab tafsir. Yang lebih parah lagi apabila kisah-kisah Israiliyyat semakin berkembang di 
dalam kitab-kitab tafsir. Ini semua merosakkan kredibliti method tafsir bil ma'thur sebagai 
method tafsir yang terbaik. 



Israiliyyat dalam tafsir 

Islam mempunyai kaitan yang rapat dengan agama samawi seperti Yahudi dan Kristian. 
Sebahagian daripada isi kandungan Injil dan Taurat turut disebutkan di dalam Al-Quran. 

Antara ciri yang jelas membezakan al-Quran dengan kitab-kitab yang lain ialah al-Quran tidak 
membicarakan sesuatu kisah dengan terlalu terperinci dan panjang lebar. Allah hanya 
mewahyukan perkara yang penting sahaja daripada kisah-kisah di dalam al-Quran. Oleh kerana 
itu banyak pendetilan kepada kisah-kisah dalam al-Quran seperti nama orang, lokasi, dan 
sebagainya tidak disebutkan di dalam al-Quran. Akan tetapi sebahagian daripada kisah-kisah ini 
pendetilannya dapat dilihat daripada Injil dan Taurat. 


Rasulullah sallallahu 'alaihi wa sallam telah memberikan garis panduan bagaimana kita mahu 
berinteraksi dengan kisah-kisah Israiliyyat. 

Daripada 'Abdullah bin 'Amru, Nabi sallallahu 'alaihi wa sallam bersabda: Sampaikan daripada ku 
satu ayat. Ceritakanlah daripada Bani Israel, dan tidak salah melakukannya. Sesiapa yang berdusta 
ke atas ku dengan sengaja, ambillah tempatnya di neraka. [Sahih al-Bukhari, Kitab Ahadis al- 
Anbiya', hadis no: 3461] 

Daripada Abu Hurairah radiallahu 'anhu, beliau berkata: Ahlul Kitab membaca kitab Taurat dalam 
Bahasa Ibrani dan mereka menerangkannya dalam Bahasa Arab kepada umat Islam. Lalu 
Rasulullah sallallahu 'alaihi wa sallam bersabda: Jangan mempercayai Ahlul Kitab, dan jangan 
mendustai mereka sebaliknya sebutlah: Kami beriman dengan Allah dan apa yang diturunkan 
kepada kami dan apa yang diturunkan kepada kalian. [Sahih al-Bukhari, Kitab at-Tafsir, hadis no: 
7362] 

Ini menunjukkan kisah-kisah daripada Bani Israel telah mula tersebar di zaman sahabat. Kisah- 
kisah daripada Bani Israel lebih banyak tersebar berbanding kisah-kisah daripada Nasrani kerana 
orang Yahudi ketika itu lebih banyak bercampur dengan umat Islam berbanding umat Nasrani. 

Walaupun begitu, di zaman sahabat penyebaran kisah-kisah Israliyyat teramatlah sedikit. Akan 
tetapi di masa tabi'in, penyebaran kisah-kisah Israiliyyat semakin meluas kerana semakin ramai 
Ahli Kitab yang memeluk Islam, jadi para tabi'in mengambil kisah-kisah mereka. Ini menyebabkan 
kisah-kisah Israiliyyat menyusup masuk ke dalam tafsir-tafsir al-Quran. 

Cerita Israiliyyat ini sebahagian besarnya diriwayatkan oleh 4 orang iaitu: Abdullah bin Salam, 
Ka'ab al-Ahbar, Wahb bin Munabbih dan Abdul Malik bin Abdul Aziz bin Juraij. Ulama 



membahaskan riwayat Israiliyyat yang mereka bawa, ada yang menolak, da nada yang menerima. 
Yang paling dipercayai ialah yang dibawa oleh Abdullah bin Salam, disebabkan itu ulama hadis 
seperti Imam Al-Bukhari mempercayainya. Adapun Ka'ab Al-Ahbar dan Wahb bin Munabbih 
mereka dikritik hebat oleh para ulama. 

Kemasukan kisah-kisah Israiliyyat ke dalam kitab tafsir semakin meluas selepas era tabi'in. Lebih 
malang lagi, sebahagian mufassir tidak menapis manakah kisah Israiliyyat yang sahih dan mana 
pula yang palsu, sehinggakan kitab-kitab tafsir dipenuhi dengan kisah-kisah yang tidak berguna. 

Walaupun para sahabat ada yang pergi mendengar cerita-cerita daripada Ahli Kitab, mereka 
hanya mendengarnya pada pendetilan kisah-kisah kaum terdahulu atau kisah-kisah nabi. Mereka 
tidak menjadikannya sebagai satu sumber hukum apatah lagi dalam bab akidah. Bahkan para 
sahabat tidak menjadikan kisah yang mereka dengar daripada Ahlul Kitab sebagai penjelasan atau 
tafsir kepada ayat al-Quran. 

Disebabkan hal ini, tokoh-tokoh tafsir seperti Dr. Solah Abdul Fattah al-Khalidi, dan Shaikh Ahmad 
Syakir tidak bersetuju dengan penggunaan Israiliyyat di dalam kitab-kitab tafsir. Ini kerana 
menggunakan kisah-kisah Israiliyyat untuk menafsirkan ayat al-Quran akan menunjukkan seolah- 
olah kisah-kisah Israiliyyat itu benar-benar berlaku, sedangkan kisah-kisah Israiliyyat itu 
bercampur-campur antara yang benar, palsu dan yang tidak diketahui statusnya. 


Tafsir bil ra'yi 

Tafsir bil ra'yi merupakan satu bentuk penafsiran yang menggunakan kefahaman sendiri tanpa 
merujuk kepada dalil-dalil yang lain dan tidak juga merujuk penafsiran yang dibuat oleh para 
sahabat, la hanya berdasarkan akal fikiran semata-mata. Akan tetapi ijtihad menggunakan akal 
fikiran yang merujuk kepada wahyu sebagai garis panduan masih diterima dalam menafsirkan al- 
Quran. 

Majoriti yang melakukan penafsiran dengan akal semata-mata adalah golongan ahli bid'ah yang 
mana mereka cuba menafsirkan al-Quran mengikut fahaman masing-masing. 

Mereka mempergunakan al-Quran untuk ditakwilkan maksudnya mengikut pendapat peribadi 
mereka dan tidak mempunyai asas dalam penafsiran itu daripada penafsiran ulama salaf. 

Antara yang berlaku ialah fahaman muktazilah yang menyerap masuk dalam kitab-kitab tafsir. Ini 
sebagaimana kitab Tafsir Al-Kasyaf yang mana penyusunnya menyusupkan fahaman muktazilah 
dalam penafsirannya. Begitu juga ahli Kalam yang menakwilkan sifat-sifat Allah. 

Status tafsir bil ra'yi 


Menafsirkan al-Quran dengan akal fikiran tanpa panduan wahyu merupakan perkara yang 
diharamkan. 


Firman Allah: 



pJ_P Aj JJJ ^ L» OJ-AJ 'Vj 


Janganlah kalian ikuti sesuatu yang kalian tiada ilmu padanya. [Al-lsra' : 36] 


Daripada Ibnu 'Abbas radiallahu 'anhuma, Nabi sallallahu 'alaihi wa sallam bersabda: 

Sesiapa yang berkata-kata tentang al-Quran dengan akal fikirannya, maka ambillah tempatnya di 
neraka. [Jami' at-Tirmizi, Kitab Tafsir al-Quran, hadis no: 3205] 


Abu Bakar as-Siddiq radiallahu 'anhu berkata: 

Bumi manakah yang akan menyokong aku, dan langit manakah yang akan menaungi ku, apabila 
aku berkata tentang al-Quran dengan fikiran ku, atau dengan apa yang aku tidak tahu. [Jami' al- 
Bayan, no: 79] 

Daripada Jundub bin 'Abdullah, Rasulullah sallallahu 'alaihi wa sallam bersabda: Sesiapa yang 
berkata-kata tentang al-Quran dengan fikirannya, lalu dia benar, sesungguhnya dia telah berdosa. 
[Jami' at-Tirmizi, Kitab Tafsir al-Quran, hadis no: 3206] 

Daripada Sa'id bin al-Musayyib; beliau ditanya tentang tafsir sebuah ayat daripada al-Quran. 
Beliau menjawab: Aku tidak akan berkata tentang al-Quran sedikit pun. [Jami' al-Bayan, no: 94] 

Dalam riwayat lain disebutkan: 

Sa'id bin Al-Musayyib tidak akan berkata-kata kecuali tentang perkara yang diketahui di dalam al- 
Quran. [Jami' al-Bayan, no: 95]. 

Oleh kerana itu, Imam at-Thabari menyimpulkan: 


*yi a«Jp *y (_jjJl 5) JSJl (_£l j 15" L» 5)1 -* : UJLS L» ^ #A_&Li jLp-VI sAaj 

.Aj\jj aS J^aJl -b'-V JjLp — A-Jp a . . /j :< ^1 tjJLpj aJp a>J| aUI J i1)Lj Ja2Aj 



Semua riwayat di atas menjadi bukti kepada benarnya pendapat kami bahawa tidak bolehnya 
menafsirkan ayat al-Quran dengan pendapat sendiri, yang mana tidak diketahui maksudnya 
kecuali melalui penjelasan daripada Rasulullah sallallahu 'alaihi wa sallam atau dengan dalil yang 
didirikannya itu. 

Bahkan, seandainya penafsirannya itu betul sekalipun, maka dia tetap berdosa dengan apa yang 
dia lakukan kerana dia telah bercakap tentang al-Quran dengan fikirannya sendiri. Ini kerana 
betulnya pendapatnya itu bukanlah dengan hujan yang menyakinkan akan tetapi ia terbina 
dengan dugaan semata. 

Orang yang berkata tentang agama Allah dengan sangkaan semata-mata adalah orang yang 
berkata tentang Allah tanpa ilmu. Sesungguhnya Allah telah mengharamkan hal tersebut di dalam 
al-Quran. Firman Allah: Katakanlah: Sesungguhnya Tuhan ku telah mengharamkan perkara keji 
sama ada yang zahir daripadanya atau yang tersembunyi, perbuatan dosa, perlanggaran hak, 
mensyirikkan Allah dengan sesuatu yang tidak diturunkan hujah mengenainya, dan berkata 
tentang Allah sesuatu yang kalian tidak tahu. [Al-A'raf : 33] [Jami' al-Bayan, jilid 1, m/s 78-79]. 

Ini bukanlah bermaksud tidak boleh berijtihad langsung di dalam menafsirkan al-Quran. Generasi 
salaf banyak berijtihad dalam menafsirkan al-Quran, akan tetapi ijtihad ini terbina di atas ilmu 
pengetahuan dan mereka hanya melakukannya apabila mereka tidak menemui penjelasan ayat 
tersebut daripada ayat al-Quran yang lain atau daripada Rasulullah sallallahu 'alaihi wa sallam. 
Yang salah ialah apabila seseorang terus meninggalkan tafsir bil ma'thur dan mengunggulkan 
akalnya sendiri. 

Berkenalan dengan kitab-kitab tafsir 

Berikut merupakan beberapa kitab tafsir yang popular dalam dunia Islam. 

Tafsir at-Thabari 

Nama penuh tafsir ini ialah Jami' al-Bayan Fi Ta'wil Al-Quran. la disusun oleh Al-lmam Abu Ja'far 
Muhammad bin Jarir at-Thabari. la merupakan tafsir tertua yang lengkap yang sampai kepada 
umat Islam di masa kini. Sedangkan kitab-kitab tafsir sebelumnya hanya dikenali nama sahaja 
akan tetapi tidak ada yang lengkap sampai kepada umat Islam. 

Tafsir at-Thabari disebut-sebut sebagai ulama sebagai sebuah kitab tafsir yang terbaik, la menjadi 
rujukan kepada tafsir-tafsir yang datang terkemudian. 



Dalam menafsirkan sesuatu ayat, Imam at-Thabari akan membawakan banyak riwayat atau atsar 
yang menghuraikan maksud ayat tersebut. Adakalanya beliau akan mengkritik status riwayat 
tersebut sama seperti yang dilakukan oleh para ulama hadis. 

Di dalam Tafsir at-Thabari juga akan dihuraikan berkaitan qiraat-qiraat yang wujud. Di dalam kitab 
ini juga terdapat riwayat-riwayat Israiliyyat. 

Imam At-Thabari juga akan menyentuh isu-isu akidah dan membincangkannya. Adakalanya dia 
akan mengeluarkan hujah menyanggah golongan Ahli Kalam dan mengemukakan hujah-hujah 
Ahlus Sunnah. 

Tafsir Ibnu Kathir 

Nama penuh kitab ini ialah Tafsir al-Quran al-Azhim. la ditulis oleh seorang ulama mazhab Syafie 
bernama Al-lmam Abu Al-Fida' Ismail bin 'Umar bin Kathir. Beliau merupakan salah seorang anak 
murid kepada Ibnu Taimiyyah. Beliau merupakan seorang imam yang menguasai dan menulis 
kitab tafsir, hadis dan sejarah. Kitab sejarahnya Al-Bidayah wa An-Nihayah merupakan antara 
rujukan utama dalam dunia Islam. 

Tafsir Ibnu Kathir menduduki tempat kedua daripada sudut keutamaan selepas Tafsir At-Thabari. 
Bahkan Imam Ibnu Kathir sering kali menukilkan riwayat dan perkataan Imam at-Thabari di dalam 
tafsirnya. 

Imam Ibnu Kathir menafsirkan ayat al-Quran dengan hadis, atsar dan beliau akan membawakan 
sanadnya. Adakalanya beliau akan mengkritik riwayat yang dibawakan apabila didapati ia adalah 
riwayat yang bermasalah. Sebagaimana dalam Tafsir at-Thabari, di dalam Tafsir Ibnu Kathir juga 
terdapat riwayat-riwayat Israiliyyat dan beliau sering mengkritik riwayat-riwayat sebegitu. 



